Diari Oficial de la Generalitat Valenciana


Sumari del DOGV 6973, del 26-02-2013 (2013/1826)

RESOLUCIÓ de 6 de febrer de 2013, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual es renova l'autorització per a l'extracció d'os de donant viu a l'Hospital Universitari de Sant Joan d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6973

Data del DOGV
:   26-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1826


Data del document
:   06-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 6 de febrer de 2013, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual es renova l'autorització per a l'extracció d'os de donant viu a l'Hospital Universitari de Sant Joan d'Alacant. [2013/1826]  
L'Hospital Universitari de Sant Joan d'Alacant va renovar l'autorització per a efectuar l'extracció d'os de donant viu per mitjà de la Resolució de la Conselleria de Sanitat de 28 de novembre de 2008.  
Antonio Muñoz Lagos, director de l'Hospital Universitari de Sant Joan d'Alacant, va presentar la sol·licitud de renovació de l'autorització per a l'extracció d'os de donant viu de l'Hospital Universitari de Sant Joan d'Alacant amb data 24 de gener de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut del que establixen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 191/2012, de 21 de desembre, del Consell, pel qual aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
2. Es complix el que disposa el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans, i s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i els preceptes legals citats i els altres de pertinent aplicació, resolc:  
Renovar l'autorització per a l'extracció d'os de donant viu a l'Hospital Universitari de Sant Joan d'Alacant. Esta autorització serà vàlida per un període de quatre anys, a partir de la data de d'esta resolució.  
  
L'autorització podrà ser revocada en qualsevol moment, si s'alteren o s'incomplixen els requisits i les consideracions que l'han feta possible. Als efectes de l'activitat que s'autoritza, el centre està sotmés a la inspecció i al control de la Conselleria de Sanitat.  
Esta resolució es notifica als interessats, amb advertència que no posa fi a la via administrativa i que en contra es pot interposar el recurs d'alçada davant del conseller de Sanitat, en el termini d'un mes comptadors des de l'endemà de la data de notificació.  
  
València, 6 de febrer de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.